
PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr. 4c-12/35
	                         Bucureşti, 13.02.2018 

                                   PLx. 3/2018


Către

BIROUL PERMANENT

AL CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru ratificarea Memorandumului de Înţelegere între Guvernul României şi Guvernul Republicii Croaţia privind asigurarea reciprocă a sprijinului naţiunii gazdă, semnat la Bucureşti, la 12 septembrie 2017, trimis cu adresa nr. PLx. 3 din 1 februarie 2018 şi înregistrat cu nr. 4c-12/35 din 05.02.2018. 


În raport cu obiectul şi conţinutul său, proiectul de Lege face parte din categoria legilor ordinare.

Preşedinte,

Dorel-Gheorghe CĂPRAR

Parlamentul României

Camera Deputaţilor                                                                                                                                                                                                          
	Comisia pentru apărare, ordine

publică şi siguranţă naţională

Nr. 4c-12/35
	                         Bucureşti, 13.02.2018 

                                   PLx. 3/2018


RAPORT 

asupra proiectului de Lege pentru ratificarea Memorandumului de Înţelegere între Guvernul României şi Guvernul Republicii Croaţia privind asigurarea reciprocă a sprijinului naţiunii gazdă, semnat la Bucureşti, la 12 septembrie 2017

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obișnuită, cu proiectul de Lege pentru ratificarea Memorandumului de Înţelegere între Guvernul României şi Guvernul Republicii Croaţia privind asigurarea reciprocă a sprijinului naţiunii gazdă, semnat la Bucureşti, la 12 septembrie 2017, trimis cu adresa nr. PLx. 3 din 1 februarie 2018 şi înregistrat cu nr. 4c-12/35 din 05.02.2018. 

Proiectul are ca obiect de reglementare ratificarea Memorandumului de Înţelegere între cele două state, care va constitui temeiul juridic pentru facilitarea sprijinului logistic în cazul activităţii bilaterale româno-croate, în vederea optimizării utilizării facilităţilor de instruire din cele două state, precum și planificarea sprijinului naţiunii gazdă pentru o varietate de operaţii şi exerciţii, planificarea şi elaborarea unor proceduri comune. Proiectul Memorandumului de Înţelegere conţine prevederi referitoare la definiţii, scop, domeniu de aplicare, termene şi condiţii, dispoziţii financiare, protecţia informaţiilor clasificate, intrarea în vigoare, durată şi încetarea valabilităţii, amendare şi interpretare.


2. Consiliul Legislativ, conform avizului cu nr. 1177/28.12.2017, a avizat favorabil proiectul de Lege.

Consiliul Suprem de Apărare a Țării, cu nr. 123/27.07.2016 a aprobat Memorandumul. 
3 Proiectul de Lege face parte din categoria legilor ordinare.

4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct. 1) din Regulamentul Camerei Deputaţilor, republicat, Camera Deputaţilor este Prima Cameră sesizată. 

5.  La lucrările Comisiei din data de 13 februarie 2018 din totalul de 21 de membri au fost prezenţi conform listei de prezenţă.

6. La dezbateri a fost prezent, în calitate de invitat, în conformitate cu prevederile  art. 54 şi 55 din Regulamentul Camerei Deputaţilor, domnul Nicolae Nasta, Secretar de stat și șef al Departamentului pentru relaţia cu Parlamentul şi calitatea vieții personalului din cadrul Ministerului Apărării Naţionale. 
În urma dezbaterilor, membrii Comisiei au hotărât, cu unanimitate de voturi pentru, să propună Plenului Camerei Deputaţilor adoptarea acestui proiect de Lege în forma prezentată.
	Preşedinte,


	Secretar,

	Dorel-Gheorghe CĂPRAR

	Dumitru LUPESCU

